AKMENĖS RAJONO SAVIVALDYBĖS TARYBA

SPRENDIMAS

DĖL AKMENĖS RAJONO VENTOS GIMNAZIJOS NUOSTATŲ PATVIRTINIMO

2021 m. rugpjūčio 30 d. Nr. T-182

Naujoji Akmenė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos švietimo įstatymo 44 straipsnio 4 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“ (Švietimo, mokslo ir sporto ministro 2021 m. balandžio 28 d. įsakymo Nr. V-670 redakcija), Institucijų paskirčių klasifikatoriumi, patvirtintu Lietuvos Respublikos švietimo, mokslo ir sporto ministro 2008 m. gegužės 14 d. įsakymu Nr. V-1387 „Dėl klasifikatoriaus „Institucijų paskirtys“ patvirtinimo“, remdamasi Akmenės rajono savivaldybės administracijos 2021 m. liepos 20 d. raštu Nr. S-1862 „Dėl mokymo nuotoliniu ugdymo proceso organizavimo būdu“, atsižvelgdama į Akmenės rajono Ventos gimnazijos 2021 m. rugpjūčio 11 d. raštą Nr. S-63 „Dėl nuostatų punktų pakeitimo“, Akmenės rajono savivaldybės taryba nusprendžia:

1. Patvirtinti Akmenės rajono Ventos gimnazijos nuostatus (pridedama).

2. Įpareigoti Akmenės rajono Ventos gimnazijos direktorių pasirašyti Akmenės rajono Ventos gimnazijos nuostatus ir juos pateikti Juridinių asmenų registrui bei pasirašyti visus su tuo susijusius dokumentus.

3. Pripažinti netekusiu galios Akmenės rajono savivaldybės 2014 m. balandžio 24 d. sprendimo Nr. T-88 (E) „Dėl Akmenės rajono Ventos vaikų lopšelio-darželio „Berželis“ reorganizavimo“ 3.2. papunktį.

4. Nustatyti, kad sprendimo 3 punktas įsigalioja, sprendimo 1 punktu patvirtinus Akmenės rajono Ventos gimnazijos nuostatus įregistravus Juridinių asmenų registre.

Šis sprendimas gali būti skundžiamas Lietuvos administracinių ginčų komisijos Šiaulių apygardos skyriui arba Regionų apygardos administracinio teismo Šiaulių rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Vitalijus Mitrofanovas

PATVIRTINTA

Akmenės rajono savivaldybės tarybos

2021 m. rugpjūčio 30 d. sprendimu Nr.T-182

AKMENĖS RAJONO VENTOS GIMNAZIJOS NUOSTATAI

I SKYRIUS

BENDROSIOS NUOSTATOS

1.	Akmenės rajono Ventos gimnazijos nuostatai (toliau – Nuostatai) reglamentuoja Akmenės rajono Ventos gimnazija (toliau – Ventos gimnazija) teisinę formą, priklausomybę, savininką, savininko teises ir pareigas įgyvendinančią instituciją, buveinę, mokyklos grupę, tipą, pagrindinę paskirtį, mokymo kalbą ir mokymo formas, veiklos teisinį pagrindą, sritį, rūšis, tikslą, uždavinius ir funkcijas, vykdomas švietimo programas, mokymosi pasiekimus įteisinančių dokumentų išdavimą, veiklos organizavimą ir valdymą, mokinių, tėvų (globėjų, rūpintojų), pedagogų teises ir pareigas bei atsakomybę, gimnazijos savivaldą, darbuotojų priėmimą į darbą, jų darbo apmokėjimo tvarką ir atestaciją, lėšų šaltinius, jų naudojimo tvarką ir finansinės veiklos kontrolę, reorganizavimo, likvidavimo ar pertvarkymo tvarką.

2.	Gimnazijos oficialus pavadinimas – Akmenės rajono Ventos gimnazija, trumpasis pavadinimas – Ventos gimnazija. Gimnazija įregistruota Juridinių asmenų registre, kodas -1904486890.

3.	Ventos gimnazijos veiklos pradžia: 2008 m. birželio 11 d.; Akmenės rajono savivaldybės tarybos 2008 m. birželio 11 d. sprendimu Nr. T- 134.

4.	Ventos gimnazijos teisinė forma – biudžetinė įstaiga.

5.	Priklausomybė – savivaldybės mokykla.

6.	Savininkas – Akmenės rajono savivaldybė, kodas 111100056, adresas: L. Petravičiaus a. 2, LT-85132 Naujoji Akmenė.

7.	Savininko teises ir pareigas įgyvendinanti institucija – Akmenės rajono savivaldybės taryba.

8.	Savininko teises ir pareigas įgyvendinančios institucijos kompetencija:

8.1.	tvirtina ir keičia Gimnazijos nuostatus;

8.2.	priima sprendimą dėl Gimnazijos buveinės pakeitimo;

8.3.	priima sprendimą dėl Gimnazijos struktūros pertvarkos, reorganizavimo ar likvidavimo.

8.4.	priima sprendimą dėl Gimnazijos filialo, skyriaus steigimo ir jų veiklos nutraukimo;

8.5.	sprendžia kitus Lietuvos Respublikos įstatymuose, teisės aktuose ir šiuose Nuostatuose jos kompetencijai priskirtus klausimus.

9.	Ventos gimnazijos buveinė: Ventos g. 13, LT-85330 Venta, Ventos seniūnija, Akmenės rajono savivaldybė.

10.	Ventos gimnazijos grupė – bendrojo ugdymo mokykla.

11.	Ventos gimnazijos tipas – gimnazija.

12.	Pagrindinė paskirtis – gimnazijos tipo gimnazija visų amžiaus tarpsnių vaikams. Kita paskirtis – ikimokyklinio ugdymo grupės įstaiga lopšelis – darželis.

13.	Mokymo kalba – lietuvių kalba.

14.	Ventos gimnazija įgyvendina šias ugdymo programas:

14.1.	ikimokyklinio ugdymo;

14.2.	priešmokyklinio ugdymo;

14.3.	pradinio ugdymo;

14.4.	pagrindinio pirmąją dalį;

14.5.	pagrindinio ugdymo antrąją dalį;

14.6.	vidurinio ugdymo;

14.7.	pradinio, pagrindinio ugdymo individualizuotos programos pirmąją ir antrąją dalį (esant poreikiui);

14.8.	vaikų neformaliojo švietimo.

15.	Ventos gimnazijos mokymosi forma: grupinio mokymosi ir (ar) pavienio mokymosi.

16.	Gimnazijos mokymosi proceso organizavimo būdai – kasdienis, savarankiškas, individualus mokymas namuose, nuotolinis.

17.	Ventos gimnazija išduoda šiuos išsilavinimą liudijančius dokumentus:

17.1.	brandos atestatą ir jo priedą;

17.2.	vidurinio ugdymo pasiekimų pažymėjimą;

17.3.	pagrindinio išsilavinimo pažymėjimą;

17.4.	pagrindinio ugdymo pasiekimų pažymėjimą;

17.5.	mokymosi pasiekimų pažymėjimą;

17.6.	pradinio išsilavinimo pažymėjimą;

17.7.	pradinio ugdymo pasiekimų pažymėjimą.

18.	Ventos gimnazijos skyrius – Akmenės rajono Ventos gimnazijos ikimokyklinio ugdymo skyrius „Berželis“:

18.1.	Akmenės rajono Ventos gimnazijos ikimokyklinio ugdymo skyriaus „Berželis“ buveinė: Ventos g. 32, LT-85316 Venta, Ventos seniūnija, Akmenės rajono savivaldybė;

18.2.	mokymo kalba – lietuvių kalba;

18.3.	mokymo forma – dieninė;

18.4.	mokymo būdas – kasdienis;

18.5.	įgyvendinamos programos:

18.5.1.	ikimokyklinio ugdymo;

18.5.2.	priešmokyklinio ugdymo;

18.5.3.	priešmokyklinio ugdymo individualizuota programa;

18.5.4.	vaikų neformaliojo švietimo.

19.	Ventos gimnazija yra juridinis asmuo, turintis antspaudą su Akmens rajono savivaldybės herbu ir Gimnazijos pavadinimu, atsiskaitomąją ir kitas sąskaitas Lietuvos Respublikos įregistruotuose bankuose, atributiką, savo veiklą grindžia Lietuvos Respublikos Konstitucija, Vaiko teisių konvencija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro įsakymais, Akmenės rajono savivaldybės tarybos sprendimais, Savivaldybės administracijos direktoriaus įsakymais, kitais teisės aktais ir šiais Nuostatais.

II SKYRIUS

GIMNAZIJOS VEIKLOS SRITIS IR RŪŠYS, TIKSLAS, UŽDAVINIAI,

FUNKCIJOS, MOKYMOSI PASIEKIMUS ĮTEISINANČIŲ DOKUMENTŲ IŠDAVIMAS

20.	Pagrindinė veiklos sritis – švietimas, kodas 85.

20.1.	pagrindinės veiklos rūšis - bendrasis vidurinis ugdymas, kodas 85.31.

20.2.	kitos švietimo veiklos rūšys:

20.2.1.	ikimokyklinio amžiaus vaikų ugdymas, kodas 85.10.10;

20.2.2.	priešmokyklinio amžiaus vaikų ugdymas, kodas 85.10.20;

20.2.3.	pradinis ugdymas, kodas 85.20;

20.2.4.	pagrindinis ugdymas, kodas 85.31.10;

20.2.5.	sportinis ir rekreacinis švietimas, kodas 85.51;

20.2.6.	kultūrinis švietimas, kodas 85.52;

20.2.7.	kitas, niekur kitur nepriskirtas, švietimas, kodas 85,59;

20.2.8.	švietimui būdingų paslaugų veikla, kodas 85.60;

20.2.9.	neformalus vaikų švietimas, kodas 3161;

20.2.10.	neformalus suaugusiųjų švietimas, kodas 3162;

20.3.	kitos ne švietimo veiklos rūšys:

20.3.1.	nuosavo arba nuomojamo nekilnojamojo turto nuoma ir eksploatavimas, kodas;

20.3.2.	kūrybinė, meninė ir pramogų organizavimo veikla, kodas 90.0;

20.3.3.	meninė kūryba, kodas 90.03;

20.3.4.	bibliotekų, archyvų, muziejų ir kita kultūrinė veikla, kodas 91.0;

20.3.5.	sportinė veikla, pramogų ir poilsio organizavimo veikla, kodas 93;

20.3.6.	kita pramogų ir poilsio organizavimo veikla, kodas 93.29;

20.3.7.	kita informacinių technologijų ir kompiuterių paslaugų veikla, kodas 62.09;

20.3.8.	kita, niekur kitur nepriskirta, asmenų aptarnavimo veikla, kodas 96.09;

20.3.9.	kita veikla, neprieštaraujanti Lietuvos Respublikos teisės aktams.

21.	Ventos gimnazijos veiklos tikslas – saugios ir patrauklios mokymosi aplinkos, padedančios užtikrinti ugdymo individualizavimą, aktyvų mokymąsi, bendradarbiavimą, moderniųjų technologijų panaudojimą bei esminių kompetencijų (problemų sprendimo, kritinio mąstymo, kūrybiškumo) ugdymą, kūrimas.

22.	Ventos gimnazijos veiklos uždaviniai:

22.1.	užtikrinti kokybišką priešmokyklinio ugdymo, pradinio ugdymo, pagrindinio ugdymo ir vidurinio ugdymo programų vykdymą;

22.2.	sudaryti sąlygas mokiniams nuolat tenkinti pažinimo ir saviraiškos poreikius;

22.3.	teikti mokiniams švietimo pagalbą;

22.4.	užtikrinti sveiką, saugią, užkertančią kelią smurto, prievartos apraiškoms ir žalingiems įpročiams aplinką.

23.	Vykdydama pavestus uždavinius, Ventos gimnazija:

23.1.	vadovaudamasi švietimo, mokslo ir sporto ministro tvirtinamomis bendrosiomis programomis, atsižvelgdama į vietos ir gimnazijos bendruomenės reikmes, konkrečius mokinių ugdymo(si) poreikius ir interesus, švietimo stebėsenos, mokinių pasiekimų ir pažangos vertinimo ugdymo procese informaciją, pasiekimų tyrimų, gimnazijos veiklos įsivertinimo ir išorinio vertinimo duomenis konkretina ir individualizuoja ugdymo turinį, užtikrina ugdymo planų įgyvendinimą;

23.2.	rengia formaliojo švietimo programas papildančius ir mokinių saviraiškos poreikius tenkinančius programų modulius;

23.3.	rengia neformaliojo mokinių švietimo programas;

23.4.	teisės aktų nustatyta tvarka sudaro sąlygas mokiniams mokytis namuose ir savarankiškai;

23.5.	vykdo pagrindinio ugdymo programos baigimo pasiekimų patikrinimą ir brandos egzaminus;

23.6.	atlieka mokinio specialiųjų ugdymosi poreikių pirminį įvertinimą, organizuoja mokinių, turinčių specialiųjų ugdymosi poreikių, ugdymą švietimo, mokslo ir sporto ministro nustatyta tvarka;

23.7.	sudaro palankias sąlygas veikti mokinių organizacijoms, skatinančioms mokinių dorovinį, tautinį, pilietinį sąmoningumą, patriotizmą, puoselėjančioms kultūrinę ir socialinę brandą, padedančioms tenkinti saviugdos ir saviraiškos poreikius;

23.8.	teikia informacinę, psichologinę, socialinę pedagoginę, specialiąją pedagoginę, specialiąją pagalbą, vykdo mokinių sveikatos priežiūrą, profesinį orientavimą, vaiko minimalios priežiūros priemones teisės aktų nustatyta tvarka;

23.9.	sudaro sąlygas mokiniams dalyvauti nuoseklioje, ilgalaikėje socialines ir emocines kompetencijas ugdančioje prevencinėje programoje;

23.10.	organizuoja tėvų (globėjų, rūpintojų) pageidavimu papildomas paslaugas (klubus, būrelius, pailgintas dienos grupes, stovyklas, ekskursijas ir kita) teisės aktų nustatyta tvarka;

23.11.	sudaro sąlygas darbuotojams tobulinti savo kvalifikaciją;

23.12.	užtikrina higienos normas, teisės aktų reikalavimus atitinkančią sveiką, saugią mokymosi ir darbo aplinką;

23.13.	kuria ugdymo turinio reikalavimams įgyvendinti reikiamą materialinę bazę vadovaudamasi švietimo, mokslo ir sporto ministro patvirtintais teisės aktais;

23.14.	organizuoja mokinių vežiojimą ir maitinimą Ventos gimnazijoje teisės aktų nustatyta tvarka;

23.15.	viešai skelbia informaciją apie Ventos gimnazijos veiklą;

23.16.	atlieka kitas įstatymų ir kitų teisės aktų nustatytas funkcijas.

24.	Mokiniams išduodami mokymosi pasiekimus įteisinantys dokumentai švietimo, mokslo ir sporto ministro nustatyta tvarka.

III SKYRIUS

GIMNAZIJOS TEISĖS IR PAREIGOS

25.	Ventos gimnazija, siekdama veiklos tikslų, įgyvendindama iškeltus uždavinius ir vykdydama jai priskirtas funkcijas, turi teisę:

25.1.	parinkti ir kurti naujus mokymo ir mokymosi metodus, užtikrinančius kokybišką ugdymą(si);

25.2.	kurti naujus ugdymo(si), mokymo ir mokymosi modelius, užtikrinančius geros kokybės išsilavinimą;

25.3.	sudaryti mokymo ir kitas sutartis ir reikalauti sutartų įsipareigojimų vykdymo;

25.4.	bendradarbiauti su savo veiklai įtakos turinčiais fiziniais ir juridiniais asmenimis;

25.5.	savininko teises ir pareigas įgyvendinančios institucijos leidimu steigti filialus;

25.6.	švietimo, mokslo ir sporto ministro nustatyta tvarka vykdyti šalies ir tarptautinius švietimo projektus;

25.7.	įstatymų nustatyta tvarka jungtis į asociacijas ir dalyvauti jų veikloje;

25.8.	gauti paramą Lietuvos Respublikos labdaros ir paramos įstatymo nustatyta tvarka;

25.9.	nustatyti teikiamų švietimo ar papildomų paslaugų kainas, įkainius ir tarifus tais atvejais, kai Lietuvos Respublikos švietimo įstatymo bei kitų įstatymų nustatyta tvarka jų nenustato Vyriausybė arba savininko teises ir pareigas įgyvendinanti institucija;

25.10.	naudotis kitomis teisės aktų suteiktomis teisėmis.

26.	Ventos gimnazija privalo:

26.1.	tinkamai vykdyti patvirtintas ugdymo, švietimo programas;

26.2.	užtikrinti sveiką, saugią, užkertančią kelią smurto, prievartos apraiškoms ir žalingiems įpročiams, aplinką;

26.3.	palaikyti ryšius su vietos bendruomene;

26.4.	sudaryti mokymo sutartis ir tinkamai vykdyti sutartus įsipareigojimus;

26.5.	sudaryti palankias veiklos sąlygas Ventos gimnazijoje veikiančioms mokinių ir jaunimo organizacijoms, savo veikla neprieštaraujančioms Lietuvos Respublikos Konstitucijai ir įstatymams;

26.6.	užtikrinti Ventos gimnazijos Vaiko gerovės komisijos veiklą įgyvendinant Lietuvos Respublikos teisės aktų nustatytus reikalavimus;

26.7.	vykdyti kitas teisės aktuose nustatytas pareigas.

IV SKYRIUS

GIMNAZIJOS VEIKLOS ORGANIZAVIMAS IR VALDYMAS

27.	Ventos gimnazijos veikla organizuojama pagal:

27.1.	direktoriaus patvirtintą strateginį veiklos planą, kuriam yra pritarusios gimnazijos taryba ir Akmenės rajono savivaldybės vykdomoji institucija ar jos įgaliotas asmuo;

27.2.	direktoriaus patvirtintą metinį veiklos planą, kuriam yra pritarusi gimnazijos taryba;

27.3.	direktoriaus patvirtintą gimnazijos ugdymo planą, kuris yra suderintas su gimnazijos taryba ir Akmenės rajono savivaldybės vykdomąja institucija ar jos įgaliotu asmeniu;

27.4.	kitus Ventos gimnazijos veiklą reguliuojančius teisės aktų nustatyta tvarka parengtus, suderintus ir patvirtintus dokumentus.

28.	Ventos gimnazijai vadovauja direktorius, kuris viešo konkurso būdu į pareigas penkeriems metams skiriamas ir iš jų atleidžiamas Lietuvos Respublikos vietos savivaldos ir Švietimo įstatymų nustatyta tvarka.

29.	Direktorius yra pavaldus Akmenės rajono savivaldybės merui ir atskaitingas Akmenės rajono savivaldybės tarybai.

30.	Ventos gimnazijos direktoriaus kompetencija:

30.1.	vadovauja gimnazijos strateginio plano ir metinių veiklos planų, švietimo programų rengimui, rekomendacijų dėl smurto prevencijos įgyvendinimo mokykloje priemonių įgyvendinimui, juos tvirtina, vadovauja jų vykdymui;

30.2.	organizuoja gimnazijos darbą, kad būtų įgyvendinami gimnazijos tikslai ir atliekamos nustatytos funkcijos;

30.3.	nustatyta tvarka skiria ir atleidžia mokytojus, kitus ugdymo procese dalyvaujančius asmenis ir aptarnaujantį personalą, tvirtina jų pareigybių aprašymus;

30.4.	rūpinasi mokytojų ir kitų darbuotojų darbo sąlygomis, organizuoja trūkstamų mokytojų paiešką;

30.5.	atlieka kitas funkcijas, nustatytas gimnazijos nuostatuose ir vadovo pareigybės aprašyme;

30.6.	kartu su gimnazijos taryba sprendžia gimnazijai svarbius palankios ugdymui aplinkos kūrimo klausimus;

30.7.	kiekvienais metais teikia gimnazijos bendruomenei ir tarybai svarstyti bei viešai paskelbia savo metų veiklos ataskaitą, kurios struktūrą ir reikalavimus nustato švietimo, mokslo ir sporto ministras;

30.8.	užtikrina racionalų ir taupų lėšų bei turto naudojimą, veiksmingą gimnazijos vidaus kontrolės sistemos sukūrimą, jos veikimą ir tobulinimą;

30.9.	užtikrina, kad būtų laikomasi įstatymų, kitų teisės aktų ir gimnazijos nuostatų;

30.10.	suderinęs su Akmenės rajono savivaldybės vykdomąja institucija ar jos įgaliotu asmeniu tvirtina gimnazijos struktūrą ir pareigybių sąrašą, neviršijant nustatyto didžiausio leistino pareigybių skaičiaus;

30.11.	organizuoja gimnazijos buhalterinę apskaitą pagal Lietuvos Respublikos buhalterinės apskaitos įstatymą;

30.12.	garantuoja, kad pagal Lietuvos Respublikos viešojo sektoriaus atskaitomybės įstatymą teikiami ataskaitų rinkiniai ir statistinės ataskaitos būtų teisingi;

30.13.	priima mokinius Akmenės rajono savivaldybės tarybos nustatyta tvarka, sudaro mokymo sutartis teisės aktų nustatyta tvarka;

30.14.	pagal kompetenciją leidžia įsakymus, prižiūri, kaip jie vykdomi;

30.15.	pagal poreikį sudaro komisijas, darbo ir metodines grupes;

30.16.	sudaro gimnazijos vardu sutartis gimnazijos funkcijoms vykdyti;

30.17.	organizuoja gimnazijos dokumentų saugojimą ir valdymą teisės aktų nustatyta tvarka;

30.18.	rūpinasi darbuotojų profesiniu tobulėjimu, sudaro sąlygas kelti kvalifikaciją ir atestuotis mokytojams, kitiems pedagoginiams darbuotojams švietimo, mokslo ir sporto ministro nustatyta tvarka;

30.19.	inicijuoja gimnazijos savivaldos institucijų sudarymą ir skatina jų veiklą;

30.20.	vadovaudamasis įstatymais ir kitais teisės aktais, gimnazijos darbo tvarkos taisyklėse nustato mokytojų, kitų ugdymo procese dalyvaujančių asmenų, techninio personalo ir mokinių teises, pareigas ir atsakomybę;

30.21.	suderinęs su gimnazijos taryba, tvirtina gimnazijos darbo tvarkos taisykles;

30.22.	už mokinio elgesio normų pažeidimą gali skirti mokiniui drausmines auklėjamojo poveikio priemones, numatytas Vaiko teisių apsaugos pagrindų įstatyme;

30.23.	Vaiko minimalios ir vidutinės priežiūros įstatymo nustatyta tvarka kreipiasi į savivaldybės administracijos direktorių dėl minimalios ir vidutinės priežiūros priemonių vaikui skyrimo;

30.24.	sudaro gimnazijos Vaiko gerovės komisiją ir tvirtina jos darbo reglamentą;

30.25.	užtikrina, prižiūri ir atsako už gerą ir veiksmingą vaiko minimalios priežiūros priemonių vykdymą mokykloje;

30.26.	organizuoja pašalinių asmenų patekimo į gimnazijos teritoriją apskaitą ir tai kontroliuoja, organizuoja mokyklos teritorijos ir jos prieigų stebėjimą, informuoja teritorinę policijos įstaigą apie žinomus ar įtariamus smurto, prievartos, psichoaktyviųjų medžiagų platinimo, viešosios tvarkos ir kitų pažeidimų atvejus;

30.27.	supažindina gimnazijos bendruomenę su teisės aktais, reglamentuojančiais vaiko teises, pareigas ir atsakomybę už teisės aktų pažeidimus, gimnazijos lankymą, psichoaktyviųjų medžiagų vartojimo, smurto, nusikalstamumo prevenciją ir mokinių užimtumą;

30.28.	bendradarbiauja su pagalbą mokiniui, mokytojui ir mokyklai teikiančiomis įstaigomis, savivaldybės administracijos struktūriniais padaliniais, valstybine vaiko teisių apsaugos institucija, tarpinstitucinio bendradarbiavimo koordinatoriumi, atvejo vadybininkais, teritorine policijos įstaiga, socialinių paslaugų ir sveikatos priežiūros įstaigomis, savivaldybės administracijos Vaiko gerovės komisija ir kitomis institucijomis, dirbančiomis vaiko teisių apsaugos srityje;

30.29.	prireikus sudaro su institucijomis, dirbančiomis prevencinį darbą savivaldybės teritorijoje, kitose vietovėse, sutartis dėl pagalbos teikimo gimnazijoje ar už jos ribų;

30.30.	organizuoja neformalųjį vaikų švietimą po pamokų ir mokinių atostogų metu;

30.31.	atsako už informacijos apie gimnazijoje vykdomas formaliojo ir neformaliojo švietimo programas, jų pasirinkimo galimybes, priėmimo sąlygas, mokamas paslaugas, mokytojų kvalifikaciją, svarbiausius gimnazijos išorinio vertinimo rezultatus, gimnazijos bendruomenės tradicijas ir pasiekimus skelbimą viešai;

30.32.	atsako už demokratinį gimnazijos valdymą, užtikrina bendradarbiavimu grįstus santykius, Pedagogų etikos kodekso reikalavimų laikymąsi, skaidriai priimamus sprendimus, gimnazijos bendruomenės narių informavimą, pedagoginio ir nepedagoginio personalo profesinį tobulėjimą, sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką;

30.33.	analizuoja gimnazijos veiklos ir valdymo išteklių būklę ir atsako už gimnazijos veiklos rezultatus;

30.34.	atsako už gimnazijos finansinę veiklą, svarsto ir priima sprendimus, susijusius su gimnazijos lėšų (įskaitant lėšas, skirtas švietimo įstaigos darbuotojų darbo užmokesčiui), turto naudojimą ir disponavimą juo;

30.35.	Direktorius gali turėti ir kitų jam gimnazijos nuostatuose arba kituose teisės aktuose nustatytų pareigų.

31.	Ugdymo turinio formavimo, ugdymo proceso organizavimo bei pedagoginių inovacijų diegimo klausimais Ventos gimnazijos direktorius gali organizuoti mokytojų ir švietimo pagalbos specialistų, kurių veikla susijusi su nagrinėjamu klausimu, pasitarimus.

V SKYRIUS

GIMNAZIJOS SAVIVALDA

32.	Ventos gimnazijoje veikia šios savivaldos institucijos: Gimnazijos taryba, Mokytojų taryba, Mokinių taryba ir klasių mokinių tėvų komitetai.

33.	Gimnazijos taryba yra aukščiausioji gimnazijos savivaldos institucija. Gimnazijos taryba telkia gimnazijos mokinių, mokytojų, tėvų (globėjų, rūpintojų) bendruomenę, vietos bendruomenę demokratiniam gimnazijos valdymui, padeda spręsti gimnazijai aktualius klausimus, atstovauti teisėtiems gimnazijos interesams.

34.	Gimnazijos tarybą sudaro 15 narių.

35.	Gimnazijos tarybos nariu gali būti asmuo, turintis žinių ir gebėjimų, padedančių siekti švietimo įstaigos strateginių tikslų ir įgyvendinti švietimo įstaigos misiją. Gimnazijos tarybos nariu negali būti Gimnazijos direktorius, valstybės politikai, politinio (asmeninio) pasitikėjimo valstybės tarnautojai.

36.	Gimnazijos tarybos sudėtį tvirtina Gimnazijos direktorius.

37.	Gimnazijos tarybos narių rinkimo tvarka:

37.1.	5 tėvai (globėjai, rūpintojai) į Gimnazijos tarybą renkami ikimokyklinio ugdymo skyriaus, 1-8 bei I-IV klasių mokinių tėvų (kitų atstovų pagal įstatymą) susirinkimuose. Gimnazijos mokinių tėvų (kitų atstovų pagal įstatymą) susirinkimuose atviru balsavimu paprasta balsų dauguma.

37.2.	4 mokiniai į Gimnazijos tarybą renkami Mokinių tarybos posėdyje;

37.3.	5 mokytojus į Gimnazijos tarybą renka Mokytojų taryba;

37.4.	1 vietos bendruomenės atstovą siūlo Akmenės rajono savivaldybės administracijos Ventos seniūnija.

38.	Gimnazijos tarybos kadencija – 3 metai:

38.1.	likus ne mažiau kaip dviem mėnesiams iki Gimnazijos tarybos kadencijos pabaigos

skelbiami nauji Gimnazijos tarybos rinkimai;

38.2.	pasibaigus Gimnazijos tarybos kadencijai, Gimnazijos taryba baigia savo veiklą ir perduoda savo įgaliojimus naujai išrinktai Gimnazijos tarybai;

38.3.	asmenys į Gimnazijos tarybą gali būti renkami ne daugiau kaip dviem kadencijoms iš eilės;

38.4.	pasibaigus Gimnazijos tarybos nario trejų metų kadencijai, jo įgaliojimai nutrūksta, jei jis nėra išrenkamas antrai kadencijai;

38.5.	nutrūkus Gimnazijos tarybos nario įgaliojimams pirma laiko (nutraukta darbo, mokymosi sutartis, vaikas nebesimoko gimnazijoje ar dėl kitų objektyvių priežasčių), į jo vietą išrenkamas naujas narys, atstovaujanti mokiniams, tėvams (kitiems atstovams pagal įstatymą), mokytojams arba vietos bendruomenei, priklausomai nuo to, kuriai grupei atstovavo buvęs Gimnazijos tarybos narys, iki veikiančios tarybos kadencijos pabaigos.

39.	Gimnazijos tarybos narį gali atšaukti juos išrinkusios Gimnazijos bendruomenės grupės. Į atšaukto nario vietą išrenkamas naujas narys iki veikiančios Gimnazijos tarybos kadencijos pabaigos.

40.	Gimnazijos tarybai vadovauja pirmininkas. Pirmininką pirmojo posėdžio metu visai Gimnazijos tarybos kadencijai renka ir (ar) atšaukia Gimnazijos tarybos nariai. Mokinys negali būti Gimnazijos tarybos pirmininku. Tarybos pirmininko nesant, Gimnazijos tarybai vadovauja Gimnazijos tarybos posėdyje išrinktas gimnazijos tarybos pirmininko pavaduotojas.

41.	Pirmąjį naujai išrinktos Gimnazijos tarybos posėdį šaukia Ventos gimnazijos direktorius be balso teisės, kitus posėdžius šaukia Gimnazijos tarybos pirmininkas savo paties, Ventos gimnazijos direktoriaus, Ventos gimnazijos direktoriaus pavaduotojo iniciatyva arba Gimnazijos tarybos nutarimu. Apie posėdžio laiką ir vietą elektroniniu paštu skelbiama ne vėliau nei prieš 5 darbo dienas, ne vėliau kaip prieš 3 darbo dienas atsiunčiama posėdžio darbotvarkė, atsižvelgiant į klausimo specifiką – medžiaga.

42.	Gimnazijos tarybos posėdis yra teisėtas, jei jame dalyvauja 2/3 narių.

43.	Nutarimai priimami paprasta posėdyje dalyvaujančių narių balsų dauguma atviru balsavimu. Tarybos narys turi vieną balsą. Balsams pasiskirsčius po lygiai, lemia Gimnazijos tarybos pirmininko balsas. Nesant kvorumo sprendimai nepriimami.

44.	Eiliniai Gimnazijos tarybos posėdžiai šaukiami 2 kartus per metus. Prireikus gali būti sušauktas neeilinis Gimnazijos tarybos posėdis. Posėdžiai protokoluojami. Posėdžiai gali būti organizuojami ir nuotoliniu būdu.

45.	Į Gimnazijos tarybos posėdžius be balso teisės gali būti kviečiami kitų Ventos gimnazijos savivaldos institucijų atstovai, Ventos gimnazijos direktorius, direktoriaus pavaduotoja, mokytojai, mokinių tėvai (kiti atstovai pagal įstatymą), vietos bendruomenės atstovai ir kiti asmenys.

46.	Gimnazijos tarybos dokumentus pagal dokumentacijos planą ir dokumentų valdymo taisykles tvarko Gimnazijos tarybos sekretorius, išrenkamas Gimnazijos tarybos iš Gimnazijos tarybos narių visai Gimnazijos tarybos kadencijai. Mokinys negali būti Gimnazijos tarybos sekretoriumi. Tarybos sekretoriaus nesant, Gimnazijos tarybai dokumentus tvarko Gimnazijos tarybos posėdyje išrinktas kitas Gimnazijos tarybos narys.

47.	Gimnazijos tarybos kompetencijos:

47.1.	teikia siūlymus dėl gimnazijos strateginių tikslų, uždavinių ir jų įgyvendinimo priemonių;

47.2.	pritaria gimnazijos strateginiam planui, metiniam gimnazijos veiklos planui, gimnazijos nuostatams, gimnazijos darbo tvarkos taisyklėms, kitiems gimnazijos veiklą reglamentuojantiems dokumentams, teikiamiems gimnazijos direktoriaus;

47.3.	teikia siūlymus dėl gimnazijos psichologinio mikroklimato, nagrinėja demokratinių santykių formavimąsi, inicijuoja gimnazijos, šeimos ir visuomenės bendradarbiavimą, analizuoja bendradarbiavimo galimybes ir patirtį, inicijuoja naujas jo formas, teikia siūlymus gimnazijos direktoriui;

47.4.	pritaria Ventos gimnazijos pajamų ir išlaidų sąmatai, analizuoja ūkinę, finansinę veiklą;

47.5.	svarsto nebiudžetinių lėšų kaupimo Ventos gimnazijos sąskaitoje galimybes;

47.6.	išklauso gimnazijos metines veiklos ataskaitas ir teikia siūlymus gimnazijos direktoriui dėl gimnazijos veiklos tobulinimo;

47.7.	svarsto mokytojų, mokinių ir tėvų (globėjų, rūpintojų) savivaldos institucijų ar gimnazijos bendruomenės narių iniciatyvas ir teikia siūlymus gimnazijos direktoriui;

47.8.	teikia siūlymus dėl gimnazijos darbo tobulinimo, saugių mokinių ugdymo ir darbo sąlygų sudarymo, talkina formuojant gimnazijos materialinius, finansinius ir intelektinius išteklius;

47.9.	svarsto gimnazijos direktoriaus teikiamus klausimus.

48.	Gimnazijos taryba už savo veiklą vieną kartą per metus atsiskaito gimnazijos bendruomenei. Gimnazijos tarybos atsiskaitymo formas ir būdus nustato Gimnazijos taryba.

49.	Gimnazijos taryba paleidžiama:

49.1.	reikalaujant 2/3 Gimnazijos tarybos narių;

49.2.	likviduojant Ventos gimnaziją.

50.	Mokytojų taryba – nuolat veikianti gimnazijos savivaldos institucija mokytojų ir kitų pedagoginių darbuotojų profesiniams ir bendriesiems ugdymo bei ugdymo kokybei užtikrinti klausimams spręsti. Ją sudaro direktoriaus pavaduotoja ugdymui, skyriaus vedėja, visi gimnazijoje dirbantys mokytojai, švietimo pagalbą teikiantys specialistai, bibliotekininkas, kiti tiesiogiai ugdymo procese dalyvaujantys asmenys.

51.	Mokytojų tarybai vadovauja Ventos gimnazijos pavaduotoja ugdymui.

52.	Mokytojų tarybos posėdžius šaukia Ventos gimnazijos pavaduotoja ugdymui. Posėdis yra teisėtas, jei jame dalyvauja du trečdaliai mokytojų tarybos narių. Nutarimai priimami posėdyje dalyvavusių narių balsų dauguma atviru balsavimu. Jei balsai pasiskirsto po lygiai, lemia Mokytojų tarybos pirmininko balsas. Posėdžiai protokoluojami.

53.	Mokytojų tarybos dokumentus pagal dokumentacijos planą ir dokumentų valdymo taisykles tvarko Mokytojų tarybos sekretorius, išrenkamas pirmojo posėdžio metu.

54.	Eiliniai Mokytojų tarybos posėdžiai šaukiami prasidedant ir baigiantis mokslo metams, pasibaigus pusmečiui. Prireikus gali būti sušauktas neeilinis Mokytojų tarybos posėdis Gimnazijos direktoriaus ar Gimnazijos tarybos sprendimu.

55.	Į Mokytojų tarybos posėdžius gali būti kviečiami kitų Gimnazijos savivaldos institucijų atstovai, kiti asmenys. Jie turi patariamojo balso teisę.

56.	Mokytojų tarybos kompetencija:

56.1.	inicijuoja Ventos gimnazijos kaitos procesus;

56.2.	dalyvauja planuojant Ventos gimnazijos veiklą;

56.3.	svarsto mokymo programų įgyvendinimą, ugdymo ir mokymo rezultatus, nepažangumo ir nelankymo priežastis;

56.4.	aptaria švietimo reformos įgyvendinimo ir pedagoginės veiklos tobulinimo būdus, mokytojų pedagoginės ir dalykinės kompetencijos ugdymo galimybes;

56.5.	priima nutarimus vadovaudamasi Lietuvos Respublikos švietimo, mokslo ir sporto ministro patvirtintais bendraisiais ugdymo planais ir kitais teisės aktais;

56.6.	sprendžia ugdymo programos baigimo ir mokinių kėlimo į aukštesnę klasę klausimus;

56.7.	atviru balsavimu renka atstovus į Gimnazijos tarybą;

56.8.	svarsto neformaliojo švietimo organizavimą;

56.9.	teikia gimnazijos direktoriui, direktoriaus pavaduotojai, atestacijos komisijai siūlymus dėl mokytojų kvalifikacijos kėlimo;

56.10.	analizuoja, kaip Ventos gimnazija vykdo veiklos ir ugdymo planus;

56.11.	svarsto ir teikia Gimnazijos tarybai derinti ugdymo planą ir pritarti darbo tvarkos taisyklėms;

56.12.	pagal poreikį svarsto ir teikia tvirtinti gimnazijos direktoriui Ventos gimnazijos veiklą reglamentuojančių dokumentų projektus.

56.13.	bendradarbiauja su kitomis Ventos gimnazijos institucijomis.

57.	Gimnazijos mokinių taryba yra nuolat veikianti gimnazijos mokinių savivaldos institucija.

58.	Mokinių savivaldos institucijos nariai yra 8 - IV klasių mokinių susirinkimų deleguoti atstovai.

59.	Mokinių tarybos darbas organizuojamas vadovaujantis mokinių tarybos nuostatais. Mokinių tarybos posėdžiai ir kitos veiklos formos organizuojamos vadovaujantis veiklos planu arba pagal poreikį.

60.	Mokinių taryba sprendimus priima bendru sutarimu arba paprasta posėdyje dalyvaujančių narių balsų dauguma atviru balsavimu. Mokinių tarybos narys turi vieną balsą. Balsams pasiskirsčius po lygiai, lemia Mokinių tarybos pirmininko balsas. Posėdžiai protokoluojami pagal poreikį.

61.	Mokinių taryba renkama vieniems metams.

62.	Mokinių tarybai vadovauja Gimnazijos mokinių tarybos pirmininkas. Gimnazijos mokinių tarybos pirmininką vieniems metams renka Mokinių tarybos nariai.

63.	Mokinių tarybos kompetencija:

63.1.	pagal kompetenciją inicijuoja ir organizuoja neformalųjį mokinių ugdymą, laisvalaikį, socialinę veiklą ir paramą;

63.2.	priima sprendimus dėl mokinių pasitarimų, susirinkimų, konferencijų ar kitokių sambūrių sušaukimo;

63.3.	bendradarbiauja su gimnazijos direktoriumi, Vaiko gerovės komisija, klasių seniūnais, savivaldos institucijomis, socialiniais partneriais, kitų mokyklų savivaldos institucijomis;

63.4.	inicijuoja pozityvaus mokinių elgesio taisyklių kūrimą ir svarstymą;

63.5.	padeda kurti sveiką, saugią, užkertančią kelią smurto, prievartos apraiškoms ir žalingiems įpročiams aplinką;

63.6.	teikia siūlymus dėl ugdymo organizavimo, vaikų neformaliojo švietimo programų plėtros, socialinės veiklos;

63.7.	deleguoja narius į Gimnazijos tarybą.

64.	Ventos gimnazijoje veikia klasių mokinių tėvų komitetai. Jie renkami klasės tėvų (globėjams, rūpintojams) susirinkime kiekvienų mokslo metų pradžioje iš trijų asmenų. Veiklos forma – kontaktinis arba virtualus susirinkimas. Klasės mokinių tėvų komitetas sprendimų nepriima.

65.	Tėvų komitetai, bendraudami su klasių vadovais, padeda spręsti klasės veiklos, mokinių ugdymo, pozityvaus mikroklimato ir saugios aplinkos kūrimo klausimus, teikia siūlymus Gimnazijos tarybai ir direktoriui.

66.	Ventos gimnazijoje mokytojų metodinei veiklai organizuoti sudaromos mokytojų metodinės grupės ir metodinė taryba, kurios veikia pagal gimnazijos direktoriaus patvirtintus Metodinės tarybos nuostatus.

67.	Metodinės grupės nariai yra vieno ar kelių mokomųjų dalykų mokytojai. Metodinei grupei vadovauja grupės narių išrinktas vadovas. Metodinių grupių veiklą koordinuoja direktoriaus pavaduotojas ugdymui.

68.	Metodinės grupės kompetencijos:

68.1.	planuoja ugdymo turinį: aptaria mokinių mokymosi poreikius ir susitaria dėl mokomųjų dalykų, dalykų modulių, pasirenkamųjų dalykų galimos pasiūlos;

68.2.	atrenka, integruoja ir derina dalykų mokymo turinį;

68.3.	suderina vadovėlių ir mokymo priemonių pasirinkimą, aptaria jų naudojimą;

68.4.	susitaria dėl mokinių pasiekimų ir pažangos vertinimo būdų;

68.5.	konsultuojasi tarpusavyje, taip pat su švietimo pagalbos specialistais dėl specialiųjų poreikių mokinių ugdymo bendrosiose klasėse, pedagoginių problemų sprendimo būdų ir darbo metodikos;

68.6.	įvertina ugdymo procese mokinių sukauptą patyrimą, dalyvauja diagnozuojant mokinių pasiekimus;

68.7.	aptaria mokinių elgesio, jų lankomumo gerinimo, mokymosi krūvių optimalumo klausimus;

68.8.	dalijasi gerąja patirtimi, aptaria kvalifikacijos tobulinimo poreikius, juos derina su gimnazijos veiklos tikslais.

68.9.	keičiasi informacija ir bendradarbiauja su gimnazijos ir kitų mokyklų metodinėmis grupėms, teikia siūlymus Metodinei tarybai dėl ugdymo turinio formavimo ir ugdymo organizavimo gerinimo.

69.	Metodinė taryba yra gimnazijos metodines grupes jungianti organizacija. Metodinę tarybą sudaro mokomųjų dalykų metodinių grupių pirmininkai ir metodinės tarybos pirmininkas.

70.	Metodinės tarybos pirmininkas renkamas 3 metams Mokytojų tarybos posėdyje.

71.	Metodinės tarybos posėdžiai ir kitos veiklos formos organizuojamos vadovaujantis veiklos planu ar pagal poreikį. Metodinės tarybos posėdžiai protokoluojami.

72.	Metodinės tarybos kompetencija:

72.1.	nustato mokytojų metodinės veiklos prioritetus, mokytojų kvalifikacijos kėlimo ir tobulinimosi poreikius;

72.2.	inicijuoja pedagogikos naujovių diegimą Ventos gimnazijoje, vertingosios pedagoginės patirties sklaidą, metodinių grupių bendradarbiavimą;

72.3.	inicijuoja mokytojų kvalifikacijos seminarus, konferencijas;

72.4.	teikia metodinėms grupėms siūlymus dėl veiklos tobulinimo, Ventos gimnazijos direktoriui – suderintus metodinių grupių siūlymus dėl ugdymo turinio formavimo ir jo įgyvendinimo bei gerinimo.

72.5.	priima sprendimus dėl ugdymo kokybės (dermė su įsivertinimo iliustracijomis), ugdymo kokybės lygio matavimo formų, situacijos analizės būdų, problemų sprendimo ir patirties sklaidos.

73.	Mokinių ugdymo organizavimo, elgesio, lankomumo, saugumo užtikrinimo ir kitais mokiniams ir jų tėvams (globėjams, rūpintojams) aktualiais klausimais gimnazijos direktorius gali organizuoti klasių mokinių ir mokinių tėvų (globėjų, rūpintojų) savivaldos institucijų vadovų pasitarimus.

VI SKYRIUS

DARBUOTOJŲ PRIĖMIMAS Į DARBĄ, JŲ DARBO APMOKĖJIMO

TVARKA IR ATESTACIJA

74.	Darbuotojai į darbą gimnazijoje priimami ir atleidžiami iš jo Lietuvos Respublikos darbo kodekso, Lietuvos Respublikos švietimo įstatymo ir kitų teisės aktų nustatyta tvarka.

75.	Gimnazijos darbuotojams atlyginimas už darbą mokomas vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo įstatymo ir kitų teisės aktų nustatyta tvarka bei Ventos gimnazijos darbuotojų apmokėjimo sistema.

76.	Gimnazijos direktorius, jo pavaduotojas ugdymui, skyriaus vedėjas ir visi pedagoginiai darbuotojai kvalifikaciją tobulina, o pedagogai ir atestuojasi Lietuvos Respublikos švietimo, mokslo ir sporto ministro įsakymų nustatyta tvarka.

77.	Gimnazijos direktoriaus, jo pavaduotojo ugdymui bei skyriaus vedėjo veiklos vertinimas vykdomas vadovaujantis Lietuvos Respublikos švietimo, mokslo ir sporto ministro bei Akmenės rajono savivaldybės administracijos įsakymų nustatyta tvarka.

VII SKYRIUS

GIMNAZIJOS TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ IR GIMNAZIJOS VEIKLOS PRIEŽIŪRA

78.	Ventos gimnazija patikėjimo teise perduotą Akmenės rajono savivaldybės turtą valdo, naudoja ir disponuoja juo pagal įstatymus Akmenės rajono savivaldybės tarybos sprendimų ir kitų teisės aktų nustatyta tvarka.

79.	Ventos gimnazijos lėšos:

79.1.	valstybės biudžeto specialiųjų tikslinių dotacijų Akmenės rajono savivaldybės biudžetui skirtos lėšos ir Akmenės rajono savivaldybės biudžeto lėšos skiriamos pagal patvirtintas sąmatas;

79.2.	pajamos už teikiamas paslaugas;

79.3.	fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;

79.4.	kitos teisėtu būdu įgytos lėšos.

80.	Lėšos naudojamos teisės aktų nustatyta tvarka.

81.	Ventos gimnazija buhalterinę apskaitą organizuoja ir finansinę atskaitomybę tvarko teisės aktų nustatyta tvarka.

82.	Ventos gimnazijos finansinė veikla kontroliuojama teisės aktų nustatyta tvarka.

83.	Ventos gimnazijos veiklos priežiūrą atlieka Akmenės rajono savivaldybės vykdomoji institucija. Ventos gimnazijos valstybinį auditą atlieka Lietuvos Respublikos valstybės kontrolė. Ventos gimnazijos veiklos ir išorės finansinį auditą atlieka Akmenės rajono savivaldybės kontrolierius (Akmenės savivaldybės kontrolės ir audito tarnyba). Ventos gimnazijos vidaus auditas atliekamas vadovaujantis Lietuvos Respublikos vidaus kontrolės ir vidaus audito įstatymu ir kitais vidaus auditą reglamentuojančiais teisės aktais.

VIII SKYRIUS

BAIGIAMOSIOS NUOSTATOS

84.	Ventos gimnazija turi interneto svetainę www.venta.akmene.lm.lt , atitinkančią teisės aktų nustatytus reikalavimus. Informacija visuomenei apie Ventos gimnazijos veiklą teikiama Ventos gimnazijos interneto svetainėje, prireikus teisės aktų nustatyta tvarka gimnazijos savininko interneto svetainėje.

85.	Ventos gimnazijos nuostatams, jų pakeitimams, papildymams pritaria gimnazijos taryba, tvirtina gimnazijos savininko teises ir pareigas įgyvendinanti institucija.

86.	Ventos gimnazijos nuostatai keičiami ir papildomi gimnazijos savininko teises ir pareigas įgyvendinančios institucijos, gimnazijos direktoriaus ar gimnazijos tarybos iniciatyva.

87.	Ventos gimnazija reorganizuojama, likviduojama ar pertvarkoma teisės aktų nustatyta tvarka.

______________________

Direktorė	Daiva Gricienė

SUDERINTA

Gimnazijos tarybos

2021-06-18 posėdžio

protokoliniu nutarimu

(protokolas Nr. GP-3)